യുവതിയുടെ ആത്മഹത്യ ഒരു വര്ഷത്തിന് ശേഷം ഭര്ത്താവിനും കാമുകിക്കുമെതിരെ കേസ് പുണെ: മഹാരാഷ്ട്രയില് യുവതിയുടെ ആത്മഹത്യയില് ഒരു വര്ഷത്തിന് ശേഷം ഭര്ത്താവിനും കാമുകിക്കുമെതിരെ കേസ്. ആത്മഹത്യ പ്രേരണകുറ്റം ചുമത്തിയാണ് കേസെടുത്തത്.ഭര്ത്താവും കാമുകിയും ചേര്ന്ന് യുവതിയുടെ പേരില് നിരവധി ഫേസ്ബുക്ക് അക്കൗണ്ടുകള് നിര്മിക്കുകയും സമൂഹമാധ്യമങ്ങളിലൂടെ അപമാനിക്കുകയും ചെയ്തതിനെ തുടര്ന്നാണ് ആത്മഹത്യയെന്നാണ് പൊലീസിന്റെ കണ്ടെത്തല്. യുവതിയുടെ പിതാവിന്റെ പരാതിയിലാണ് പൊലീസ് കേസെടുത്ത് അന്വേഷണം ആരംഭിച്ചത്. സ്ത്രീയുടെ പേരില് ഒന്നിലധികം വ്യാജ ഫേസ്ബുക്ക് അക്കൗണ്ടുകള് നിര്മിക്കാന് പ്രതികള് ഗൂഡാലോചന നടത്തി. വ്യാജ അക്കൗണ്ടുകള് ഉപയോഗിച്ച് കുടുംബാംഗങ്ങളുടെ എഫ്.ബി അക്കൗണ്ടുകളില് അവര് ആക്ഷേപകരമായ അഭിപ്രായങ്ങള് പോസ്റ്റ് ചെയ്തെന്നും പരാതിയില് പറയുന്നു.യുവതിയെ ഭര്ത്താവ് മാനസികമായും ശാരീരികമായും പീഡിപ്പിച്ചുവെന്നും പിതാവ് െപാലീസിനെ അറിയിച്ചു. 2020, സെപ്റ്റംബര് 17നായിരുന്നു യുവതി ആത്മഹത്യ ചെയ്തത്.